*Likumprojekts*

**Grozījumi Krimināllikumā**

Izdarīt Krimināllikumā (Latvijas Republikas Saeimas un Ministru Kabineta Ziņotājs, 1998, 15. nr.; 2000, 12., 13. nr.; 2001, 15. nr.; 2002, 11., 16., 22., 23. nr.; 2003, 10., 15. nr.; 2004, 2., 3., 4., 6., 11., 12., 13. nr.; 2005, 2., 11., 12., 13., 20., 21. nr.; 2006, 1., 7., 22. nr.; 2007, 3., 15. nr.; 2008, 3., 24. nr.; 2009, 13., 15., 21. nr.; Latvijas Vēstnesis, 2009, 193. nr.; 2010, 178., 199. nr.; 2011, 99., 117., 148., 199. nr.; 2012, 202. nr.; 2013, 61. nr.; 2014, 66., 70., 105., 204., 214. nr.; 2015, 11., 34., 227., 235. nr.; 2016, 31., 59., 81., 254. nr.; 2017, 124., 132. nr.; 2018, 90., 210. nr.; 2019, 123., 130. nr.; 2020, 119.C., 178., 250. nr.; 2021, 12.A, 139. nr.) šādus grozījumus:

1. Izslēgt 96. panta dispozīcijā vārdus "dabas videi, cilvēku veselībai, mantiskajām vai saimnieciskajām interesēm".

2. Izslēgt 97. panta otrās daļas dispozīcijā vārdus "jūrai, piekrastei vai citāds būtisks kaitējums".

3. Izslēgt 98. panta otrās daļas, 99. panta otrās un trešās daļas, 101. panta otrās daļas dispozīcijā vārdus "dabas videi, cilvēku veselībai, mantiskajām vai saimnieciskajām interesēm".

4. Izslēgt 102. panta otrās daļas dispozīcijā vārdus "dabas videi, mantiskajām vai saimnieciskajām interesēm".

 5. Izslēgt 103. panta otrās daļas, 104. panta, 104.1 panta, 106. panta otrās daļas dispozīcijā vārdus "dabas videi, cilvēku veselībai, mantiskajām vai saimnieciskajām interesēm".

6. Izslēgt 148. panta pirmās daļas dispozīcijā vārdus "ar likumu aizsargātām personas interesēm".

7. Papildināt 149.1 panta otrās daļas dispozīciju pēc vārda "sistēmu" ar vārdiem "vai par pirmajā daļā paredzētajām darbībām, ja tās saistītas ar spīdzināšanu".

8. Papildināt 177. panta otrās daļas dispozīciju pēc vārda "krāpšanu" ar vārdiem "ja tā izdarīta ievērojamā apmērā vai".

9. Papildināt 179. panta otrās daļas dispozīciju pēc vārda "piesavināšanos" ar vārdiem "ja tā izdarīta ievērojamā apmērā vai".

10. Izslēgt 194.1 panta otrās daļas dispozīcijā vārdus "valstij vai ar likumu aizsargātām personas interesēm".

11. Izslēgt 195.1 panta otrās daļas dispozīcijā vārdus "valstij vai uzņēmējdarbībai, vai ar likumu aizsargātām citas personas interesēm".

12. Izslēgt 196. panta pirmās daļas dispozīcijā vārdus "uzņēmuma (uzņēmējsabiedrības), organizācijas vai ar likumu aizsargātām citas personas interesēm".

13. Izslēgt 197. panta dispozīcijā vārdus "uzņēmumam (uzņēmējsabiedrībai), organizācijai vai ar likumu aizsargātām citas personas interesēm".

14. Izslēgt 202. un 203. panta dispozīcijā vārdus "patērētāja veselībai, viņa mantai vai dabas videi".

15. Izslēgt 205. panta otrās daļas dispozīcijā vārdus "valstij vai ar likumu aizsargātām patērētāju interesēm".

16. Izslēgt 206. panta pirmās daļas dispozīcijā vārdus "ar likumu aizsargātām personas interesēm".

17. Izslēgt 207. panta otrās daļas dispozīcijā vārdus "valstij vai ar likumu aizsargātām personas interesēm".

18. Izslēgt 210. panta pirmās daļas dispozīcijā vārdus "valstij, kreditoram vai ar likumu aizsargātām citas personas interesēm".

19. Izslēgt 211. panta un 212. panta dispozīcijā vārdus "valstij vai ar likumu aizsargātām citas personas interesēm".

20. Izslēgt 216. panta dispozīcijā vārdus "viņa vai citu personu mantiskajām interesēm".

21. Izslēgt 217. panta otrās daļas, 225.1 panta pirmās un otrās daļas, 226. panta pirmās daļas, 274. panta otrās daļas, 275. panta otrās daļas, 277. panta, 288.1 panta otrās daļas dispozīcijā vārdus "valsts varai vai pārvaldības kārtībai vai ar likumu aizsargātām personas interesēm".

22. Izslēgt 322. pantu.

23. Izslēgt 325. panta pirmās daļas dispozīcijā vārdus "valsts vai sabiedrības interesēm vai ar likumu aizsargātām personas interesēm".

24. Papildināt pārejas noteikumus ar 28. punktu šādā redakcijā:

"28. Personas, kuras šā likuma 322. pantā paredzēto noziedzīgo nodarījumu izdarījušas līdz dienai, kad stājies spēkā grozījums par šā panta izslēgšanu, saucamas pie kriminālatbildības un sodāmas saskaņā ar tām šā likuma normām, kuras bija spēkā attiecīgā nodarījuma izdarīšanas laikā."

Ministru prezidenta biedrs,

tieslietu ministrs Jānis Bordāns

Iesniedzējs:

Tieslietu ministrijas

valsts sekretārs Raivis Kronbergs